8.B. Dejepis 1hod.

Ahojte milí žiaci.

Pripravila som pre Vás P.L. a týka sa opakovania dejepisu.

**Opakujeme Rakúsko – Uhorské vyrovnanie.**

Vyplnený P.L. mi zašlite **všetci** na kontrolu na moju známu e-mail adresu do 1.6.2020 do 11:00

Poznámka: Verím, že všetci ovladáte našu slovenskú hymnu !!!!

S pozdravom Vaša učiteľka Monika.

**Otázka č.1: Ktorý výrok je pravdivý?**

a) Slovenská liga vznikla v Bratislave, v roku 1907

b) Slovenská liga vznikla v Černovej, v roku 1907

c) Slovenská liga vznikla v Trnave, v roku 1907

d) Slovenská liga vznikla v Clevelande, v roku 1907

**Otázka č.2: Medzi kým prišlo k rakúsko-uhorskému vyrovnaniu?**

a) národmi Uhorska a Rakúšanmi

b) Maďarmi a Rakúšanmi

c) Slovákmi a Maďarmi

d) Maďarmi, Slovákmi a Rakúšanmi

**Otázka č.3: Čechoslovakizmus je**

a) myšlienka, že Česi a Slováci majú spoločne bojovať proti útlaku

b) myšlienka, že Česi a Slováci majú tvoriť jeden štát

c) myšlienka o vzájomnej pomoci Čechov a Slovákov

d) myšlienka, že Česi a Slováci majú tvoriť jeden národ

**Otázka č.4: Oblasti, z ktorých sa vysťahovalo najviac obyvateľstva boli:**

a) Zemplín a Liptov

b) Záhorie, Orava a Kysuce

c) Šariš, Spiš, Zemplín

d) Šariš, Zemplín, Spiš, Orava a Kysuce

**Otázka č.5: Černovská tragédia sa spája s postavou**

a) Svetozára Hurbana Vajanského

b) Andreja Kmeťa

c) Andreja Hlinku

d) T.G. Masaryka

**Otázka č.6: Postavenie Slovákov sa po vyrovnaní:**

a) zlepšilo, lebo dostali rovnaké práva ako Maďari

b) zostalo ako pred vyrovnaním

c) zlepšilo, Slováci sa osamostatnili

d) zhoršilo, nastalo obdobie zvýšeného národnostného útlaku

**Otázka č.7: Po vyrovnaní mali Rakúsko a Uhorsko spoločné:**

a) snem, cisára a tri ministerstvá

b) panovníka

c) vládu, tri ministerstvá a colné územie

d) cisára, menu, colné územie, štátnu banku a tri ministerstvá